นายกรัฐมนตรี  work from home  เริ่ม 20 กรกฎาคมนี้ เว้นกรณีพบหารือบุคคลสำคัญ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมประชุมคณะรัฐมนตรี ผ่านระบบวีดิโอคอนเฟอเรนซ์จากบ้านพัก ภายในกรมทราบราบ มหาดเล็กราชวัลลภรักษาพระองค์ หรือ ร.1 รอ. โดยตั้งแต่วันอังคารที่ 20 กรกฎาคม 2564 นายกรัฐมนตรีจะปฏิบัติตามมาตรการ work from home รวมถึงภารกิจอื่นๆ ก็จะใช้บ้านพักเป็นสถานที่ในการทำงานในช่วงของมาตรการที่บังคับเข้มงวด เพื่อควบคุมการแพร่ระบาดโควิด-19ด้านนายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ในวันพรุ่งนี้เป็นต้นไปนายกรัฐมนตรีจะประชุมคณะรัฐมนตรีผ่านระบบวีดิโอคอนเฟอเรนซ์ จากบ้านพักเพื่อเป็นแนวทางในการ work from home แต่หากภารกิจที่จะต้องเดินทางมาพบบุคคลสำคัญ เช่น เอกอัครราชทูต ก็ต้องเดินทางเข้าทำเนียบรัฐบาล เพื่อปฏิบัติภารกิจตามปกติ แต่หากเป็นการประชุมก็จะเป็นในรูปแบบวีดิโอคอนเฟอเรนซ์จากบ้านพักในส่วนของสำนักปลัดสำนักนายกรัฐมนตรี ได้รายงานว่า ขณะนี้ได้มีการทำงาน work from home แบบ 100% แต่ก็มีการผลัดเปลี่ยนหมุนเวียนข้าราชการที่ต้องเข้าเวร มาดูแลในภาคบริการบางส่วนด้วย ซึ่งมาเท่าที่จำเป็นเท่านั้น